als_Latn dik_Latn sag_Latn
Ekonomia e brishtë globale
“Rimëkëmbja ekonomike globale, është mjaft e ngadaltë, e brishtë dhe e zhbalancuar”- deklaroi kryetarja e Fondit Monetar Ndërkombëtar, Christine Lagarde, gjatë një konference të mbajtur në New Delhi.
Ajo cilësoi Indinë si një një rreze të rrallë drite në një horizont të vranët global. Lagarde, theksoi gjithashtu faktin se politkat monetare të ndjekura nga ekonomitë më të mëdha botërore, edhe pse të mirë menaxhuara, mund të sjellin luhatje të theksurara në tregjet financiare globale.
“Duke parë përpara, diçka e mirë mund të vijë duke shfrytëzuar çmimet e ulta të naftës apo normat e ulta të interesit, por vazhdojnë të paraqiten rreziqe domethënëse në ekonominë e brishtë globale”- nënvizoi Lagarde.
Kryetarja e Fondit Monetar Ndërkombëtar foli edhe për atë aq ajo e quajti politikë të pasintonuar monetare, duke theksuar se në një kohë që Shtetet e Bashkuara dhe Britania e Madhe synojnë të normalizojnë politikat e tyre, Eurozona dhe Japonia po rrisin stimujt monetarë.
Sipas saj, këto dy të fundit janë ende në rrezik të qëndrueshëm për të mbetur në kontraktim me norma të ulta rritje apo inflacioni, duke pamundësuar në këtë mënyrë rënien e nivelit të papunësisë dhe të borxhit, si dhe duke rritur rrezikun e recesionit dhe presionin deflacionist. Sipas Lagarde, rritja globale për këtë, pas 6 vitesh në recesion do të fiksohet pranë nivelit të 3.5%, ndërsa vitin e ardhshëm norma e rritjes projektohet në 3.7%.
Për sa i përket Indisë, ajo u shpreh se reformat e ndërmarra dhe besimi në rritje i biznesit do të sjellin një rritje në nivelin e 7.5% gjatë viti aktual. Lagarde foli me superlativa edhe për buxhetin e vitit, duke e cilësuar si një hap të rëndësishëm në drejtimin e duhur, duke synuar konsolidimin fiskal.
als_Latn als_Latn als_Latn als_Latn als_Latn als_Latn als_Latn